મુંબઈ , 20 સપ્ટેમ્બર : રંગરસિયાનો રુદ્ર કુમાર રાણાવત ઝલક દિખલા જા 7નો વિજેતા બનવાનો છે ? માહિતી તો કંઇક આવી જ મળી છે . ડાન્સ રિયલિટી શો ઝલક દિખલા જા 7નો ફાઇનલ એપિસોડ 20મી સપ્ટેમ્બરે એટલે કે આજે રાત્રે પ્રસારિત થવાનો છે . કહે છે કે ફાઇનલ ટક્કર રંગરસિયા ફૅમ આશિષા શર્મા અને શક્તિ મોહન વચ્ચે થવાની છે . માધુરી દીક્ષિત , કરણ જૌહર તથા રેમો ડિસૂઝા દ્વારા હોસ્ટેડ ઝલક દિખલા જા 7 હવે અંતિમ તબક્કામાં છે અને છેલ્લા રાઉંડમાં ચાર સ્પર્ધકો આશિષ શર્મા , મૌની રૉય , શક્તિ મોહન તેમજ કરણ ટૅકર બચ્યાં છે , પરંતુ સૂત્રો પાસેથી મળતી માહિતી મુજબ છેલ્લા રાઉંડમાં આશિષ અને શક્તિ વચ્ચે મુકાબલો થવાનો છે . હવે મળતી લેટેસ્ટ માહિતી મુજબ આશિષ શર્મા જ ઝલક દિખલા જ 7નો ખિતાબ જીતવાનાં છે . ગત સીઝનમાં જે રીતે દૃષ્ટિ ધામી ફૅન ફૉલોઅર્સના સહારે જીતી ગયા હતાં , તેવી જ રીતે આ વખતે આશિષ શર્મા પણ લોકપ્રિયતાના બળે જીતી જવાના છે . જોકે વિજેતાનો ફાઇનલ ખુલાસો તો આજે રાતે જ થઈ શકશે . ચાલો આપને બતાવીએ ઝલક દિખલા જા 7માં આશિષ શર્માના પરફૉર્મન્સિસની એક ઝલક :